Οι Γιαγιάδες του Μπουράνοβο σε συναυλία το 2011
Οι **Μπουρανόφσκιε Μπάμπουσκι** (ρωσικά: Бурановские бабушки‎, Ουντμούρτικα: Брангуртысь песянайёс, Μπρανγκούρτις πεσιανάιγιος, που σημαίνει "Γιαγιάδες του Μπουράνοβο") είναι ρωσικό συγκρότημα εθνοπόπ με έδρα το Μπουράνοβο της Ουντμούρτιας, αποτελούμενο από οκτώ ηλικιωμένες γυναίκες. Εκπροσώπησαν τη Ρωσία στον Διαγωνισμό Τραγουδιού της Eurovision 2012 στο Μπακού του Αζερμπαϊτζάν όπου τερμάτισαν δεύτεροι.

Ιστορία
-------

### Διαγωνισμός τραγουδιού Eurovision

Η ομάδα είχε συμμετάσχει στον εθνικό τελικό της Ρωσίας το 2010 με το τραγούδι "Ντλινάγια-ντλινάγια μπιέρεστα ι κακ σντιέλατ' ιζ νιέγιε αϊσόν", όπου τερμάτισαν τρίτοι.

Το 2012 έκαναν άλλη μια προσπάθεια να εκπροσωπήσουν τη Ρωσία στον διαγωνισμό με το τραγούδι Party for Everybody, με τμήματα στα αγγλικά. Η ομάδα τελικά κέρδισε, με 38.51 πόντους παραπάνω από τον νικητή της Γιουροβίζιον 2008, Ντίμα Μπιλάν, ο οποίος συμμετείχε στον διαγωνισμό με το μέλος των T. A. T. u. Γιούλια Βόλκοβα με το τραγούδι "Back to her Future", το οποίο τερμάτισε δεύτερο με 29.25 πόντους. Εκπροσώπησαν τη Ρωσία στο Διαγωνισμό Τραγουδιού της Eurovision 2012 στο Μπακού του Αζερμπαϊτζάν. Το συγκρότημα τερμάτισε στην 2η θέση με 259 πόντους, λαμβάνοντας πόντους από 40 χώρες εκ των επιλέξιμων 41 (με την εξαίρεση της Ελβετίας) και βρίσκονταν πίσω από τη Σουηδία που κέρδισε 372 πόντους.

Το συγκρότημα δήλωσε ότι ότι κέρδη λάβουν από τον διαγωνισμό, θα τα χρησιμοποιήσουν για να χτίσουν μια εκκλησία στο Μπουράνοβο.

### Συγκέντρωση χρημάτων για την ανοικοδόμηση της εκκλησίας

Το 2010, η ομάδα ξεκίνησε ένα ταμείο για την ανοικοδόμηση της Εκκλησίας της Αγίας Τριάδας στο Μπουράνοβο και όλο το εισόδημα του συγκροτήματος δωρίζεται στο ταμείο. Η Εκκλησία της Αγίας Τριάδας χτίστηκε αρχικά από πέτρα το 1865, αλλά έκλεισε στις 19 Σεπτεμβρίου 1939 από τους Σοβιετικούς και κατεδαφίστηκε. Η σημερινή ξύλινη εκκλησία είναι σε κακή κατάσταση.

Η τούβλινη δομή της Εκκλησίας της Αγίας Τριάδος έχει ολοκληρωθεί. Οι εξωτερικοί τοίχοι αποτελούνται από στόκο λευκού τσιμέντου και η οροφή αποτελείται από πράσινο μέταλλο. Το εσωτερικό είναι ακόμα υπό κατασκευή, στις αρχές του 2014. Ένα πέτρινο μνημείο που τοποθετήθηκε κοντά στην εκκλησία έχει μια πινακίδα που γράφει τα εξής (στα ρωσικά): "Με τη Χάρη του Θεού και τη σκληρή εργασία της μουσικής ομάδας των Γιαγιάδων του Μπουράνοβο (Μπουράνοφσκι στο κείμενο), σε αυτό το μέρος θα κτιστεί ναός για να τιμήσει την Αγία Τριάδα. Αυτός ο θεμέλιος λίθος τοποθετήθηκε στις 28 Οκτωβρίου 2011."

Μέλη
----

Οι Μπουρανόφσκιε Μπάμπουσκι σε περιοδεία το 2011
* Γκράνια Μπαϋσάροβα (γεννημένη το 1949)
* Αλέβτινα Μπεγκίσεβα (γεννημένη το 1958)
* Ζόγια Ντορόντοβα (γεννημένη το 1940)
* Γκαλίνα Κόνεβα (γεννημένη το 1938)
* Βαλεντίνα Πιαττσένκο (γεννημένη το 1937)
* Γιεκατερίνα Σκλιάεβα (γεννημένη το 1937)
* Όλγα Τουκτάρεβα (γεννημένη το 1968)
* Νικολάι Ζαρμπάτοφ (γεννημένος το 1963 ή το 1964)

### Πρώην μέλη

* Γιελιζαβέτα Ζαρμπάτοβα (1926-2014)
* Ναταλία Πουγκάτσεβα (1935-2019)

Παραπομπές
----------

1. 1 2 3  «Granny group to represent Russia». *BBC News*. 8 March 2012. Αρχειοθετήθηκε από το πρωτότυπο στις 28 September 2018.. Ανακτήθηκε στις 20 June 2018.
2. ↑  Simon Barclay (17 Ιουνίου 2010). *The Complete and Independent Guide to the Eurovision Song Contest 2010*. Simon Barclay. σελ. 19. ISBN 978-1-4457-8415-1. Ανακτήθηκε στις 10 Μαρτίου 2016.
3. ↑  «Grand Final of Baku 2012». *Eurovision Song Contest*. Αρχειοθετήθηκε από το πρωτότυπο στις 10 Μαΐου 2019. Ανακτήθηκε στις 10 Μαΐου 2019.
4. 1 2  «Istoriya sozdaniya i biografiya "Buranovskikh babushek"» История создания и биография "Бурановских бабушек" [History of creation and biography of "Buranovsky grandmothers"]. *Buranovskiye Babushki*. Αρχειοθετήθηκε από το πρωτότυπο στις 13 Μαρτίου 2016. Ανακτήθηκε στις 10 Μαρτίου 2016.
5. ↑  Adams, William Lee (21 Ιανουαρίου 2014). «In Memorium: Buranovskiye Babushki Yelizaveta Zarbatova dies». *Wiwibloggs*. Αρχειοθετήθηκε από το πρωτότυπο στις 29 Αυγούστου 2016. Ανακτήθηκε στις 10 Μαΐου 2019.
6. ↑  Shamaeva, Yana (26 Οκτωβρίου 2019). «В Удмуртии умерла самая популярная солистка бурановских бабушек» [In Udmurtia, the most popular soloist of Buranovsky grandmothers died]. *Rossiyskaya Gazeta* (στα Ρωσικά). Αρχειοθετήθηκε από το πρωτότυπο στις 26 Οκτωβρίου 2019. Ανακτήθηκε στις 26 Οκτωβρίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαγιάδες του Μπουράνοβο** |

* Επίσημος ιστότοπος

  


|  |  |  |
| --- | --- | --- |
| ΠροκάτοχοςΑλεξέι Βορομπιόφ**Get You** | **Συμμετοχή της Ρωσίας στη Eurovision**2012 | ΔιάδοχοςΝτίνα Γκαρίποβα**What If** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8412163710010329700001
* **Europeana**: agent/base/46752
* ISNI: 0000 0004 7098 7138
* MusicBrainz: 328056e7-a317-49ac-9655-5e06ed2eedc2

 |

 |